CELEX: 32021R1070
Language: hu
Date: 2021-06-28 00:00:00
Title: A Bizottság (EU) 2021/1070 végrehajtási rendelete (2021. június 28.) a bőrcsomósodáskór vírusával való fertőzöttségre vonatkozó, korlátozott időtartamra szóló különleges járványvédelmi intézkedések megállapításáról (EGT-vonatkozású szöveg)

2021.6.30.   
               
               
                  HU
               
               
                  Az Európai Unió Hivatalos Lapja
               
               
                  L 230/10
               
            
         A BIZOTTSÁG (EU) 2021/1070 VÉGREHAJTÁSI RENDELETE
         (2021. június 28.)
         a bőrcsomósodáskór vírusával való fertőzöttségre vonatkozó, korlátozott időtartamra szóló különleges járványvédelmi intézkedések megállapításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről szóló, 2016. március 9-i (EU) 2016/429 európai parlamenti és tanácsi rendeletre („állategészségügyi rendelet”) (1) és különösen annak 71. cikke (3) bekezdésére,
         mivel:
         
                     (1)
                  
                  
                     A bőrcsomósodáskór vírusával („LSDV”) való fertőzöttség a szarvasmarhák és a házi bivaly vektorok által terjesztett betegsége, amely jelentős gazdasági veszteségekkel járhat, csökkentheti a tejhozamot, beteges soványságot, tartós bőrkárosodást, több másodlagos szövődményt és krónikus kimerültséget okozhat, továbbá mozgatási vagy kereskedelmi tilalmakat vonhat maga után. A betegség szerepel a bejelentési kötelezettség alá tartozó betegségeknek az Állategészségügyi Világszervezet (OIE) által vezetett jegyzékében (2).
                  
               
                     (2)
                  
                  
                     Az (EU) 2016/429 rendelet új jogszabályi keretet hoz létre a betegségek megelőzéséhez és leküzdéséhez. A bőrcsomósodáskór vírusával való fertőzöttség szerepel az (EU) 2016/429 rendelet II. mellékletében, ezért az említett rendelet alkalmazásában jegyzékbe foglalt betegségnek számít, és az ott megállapított járványvédelmi és -megelőzési szabályok hatálya alá tartozik. Emellett az LSDV-fertőzöttség A, D és E kategóriájú betegségként szerepel az (EU) 2018/1882 bizottsági végrehajtási rendelet (3) mellékletében.
                  
               
                     (3)
                  
                  
                     Az (EU) 2020/687 felhatalmazáson alapuló bizottsági rendelet (4) kiegészíti az (EU) 2016/429 rendeletben az A, B és C kategóriájú betegségekkel szembeni védekezésre vonatkozóan megállapított szabályokat, beleértve az LSDV-fertőzöttséggel szembeni járványvédelmi intézkedéseket is. Az (EU) 2016/429 rendelet, az (EU) 2018/1882 végrehajtási rendelet és az (EU) 2020/687 felhatalmazáson alapuló rendelet egyaránt 2021. április 21-től alkalmazandó.
                  
               
                     (4)
                  
                  
                     Előzőleg az (EU) 2016/2008 bizottsági végrehajtási határozat (5) megállapította a határozat I. mellékletében felsoroltak szerinti tagállamokban vagy azok részeiben az LSDV-fertőzöttséggel összefüggésben foganatosítandó állategészségügyi védőintézkedésekre vonatkozó szabályokat, beleértve a tagállamok által a Bizottság jóváhagyása céljából benyújtott, LSDV-fertőzöttség elleni vakcinázási programok minimumkövetelményeit. Az említett felsorolás Bulgáriát és Görögországot érinti. Az (EU) 2016/2008 végrehajtási határozat 2021. április 20-án hatályát vesztette, az abban megállapított szabályokat az e rendeletben megállapított szabályok váltják fel.
                  
               
                     (5)
                  
                  
                     2017 óta ugyan Európában nem jelentették az LSDV-fertőzöttség kitörését, ám a betegség továbbra is jelen van Anatóliában (Törökország) és Oroszországban, valamint Kelet-Ázsiában, ahol Bangladest, Kínát és Indiát érinti. Ezért a betegség terjedése potenciális kockázatot jelent az Unió mezőgazdasági ágazatára.
                  
               
                     (6)
                  
                  
                     Bulgárián és Görögországon kívül Horvátország és számos szomszédos harmadik ország, például Bosznia-Hercegovina, Koszovó (6), Montenegró, Észak-Macedónia, Szerbia és Törökország is arról értesítette a Bizottságot, hogy az LSDV-fertőzöttség elleni vakcinázás szerepel a járványvédelmi politikájukban. E harmadik országok többsége közben már felhagyott a vakcinázással, és jelenleg felügyeleti intézkedéseket tart fenn.
                  
               
                     (7)
                  
                  
                     Kelet-Európa és a szomszédos régiók járványügyi helyzete azt jelzi, hogy a betegség újbóli behurcolásának vagy újbóli megjelenésének bizonyos kockázata továbbra is fennállhat azokon a magas kockázatú területeken, ahol megszűnt az LSDV-fertőzöttség elleni vakcinázás.
                  
               
                     (8)
                  
                  
                     Az eddig rendelkezésre álló járványügyi információk, az LSDV-fertőzöttség felügyeletének eredményei és a betegség elleni vakcinázás alapján helyénvaló, hogy legalább Bulgária és Görögország magas kockázatú területein folytatódjon az LSDV-fertőzöttség elleni vakcinázás. Emellett folytatni kell a szisztematikus – aktív és passzív – felügyeletet valamennyi tagállamban vagy azok olyan részén, ahol csökkentették vagy teljesen megszüntették az e betegség elleni vakcinázást.
                  
               
                     (9)
                  
                  
                     Az Európai Élelmiszerbiztonsági Hatóság (EFSA) 2020. január 30-án jóváhagyott, az LSDV-fertőzöttségről szóló tudományos jelentése (7) („EFSA-jelentés”) szerint homológ vakcinát kell alkalmazni az LSDV-fertőzöttség Délkelet-Európába való továbbterjedése kockázatának csökkentésére. Miután a vakcinázás véget ért, a betegség újbóli megjelenése esetén készenléti tervre és akár regionális szintű oltóanyag-készletezésre lenne szükség a sürgősségi vakcinázással való gyors reagálás érdekében.
                  
               
                     (10)
                  
                  
                     Az (EU) 2016/429 rendeletben megállapított általános járványvédelmi rendelkezések és az (EU) 2020/687 felhatalmazáson alapuló rendeletben megállapított szabályok nem fedik le az LSDV-fertőzöttség elleni vakcinázás összes szükséges szempontját. Ezért helyénvaló e rendeletben korlátozott időtartamra szóló, uniós szintű végrehajtási szabályokat megállapítani az egyes járványvédelmi intézkedések tekintetében, a betegség Unión és szomszédos harmadik országokon belüli járványügyi helyzetének megfelelő feltételekkel. Az e rendeletben megállapított járványvédelmi intézkedéseknek figyelembe kell venniük az (EU) 2016/2008 végrehajtási határozat alkalmazása során szerzett tapasztalatokat, valamint az OIE Szárazföldi Állatok Egészségügyi Kódexének („OIE-kódex”) (8) 11.9. fejezetében („Bőrcsomósodáskór vírusával való fertőzöttség”) foglalt nemzetközi szabványokat.
                  
               
                     (11)
                  
                  
                     Az e rendeletben megállapított szabályoknak regionális megközelítést kell biztosítaniuk, és az (EU) 2020/687 felhatalmazáson alapuló rendeletben foglalt szabályokkal együttesen alkalmazandók. Emellett e rendeletnek fel kell sorolnia azon tagállamok korlátozás alatt álló körzeteit, amelyek az LSDV-fertőzöttség kitörésének hiányában megelőző vakcinázási terveket hajtanak végre élő vakcinával (I. típusú, korlátozás alatt álló körzet); továbbá az LSDV-fertőzöttség kitörése által jellemzett területeket (II. típusú, korlátozás alatt álló körzet). Az I. vagy II. típusú, korlátozás alatt álló körzeteket magukban foglaló területeket e rendelet I. mellékletében kell felsorolni, figyelembe véve az adott betegséggel érintett tagállamok illetékes hatóságai által szolgáltatott információkat.
                  
               
                     (12)
                  
                  
                     A vakcinázott szarvasmarhafélék és az azokból származó termékek kockázatot jelenthetnek az LSDV-fertőzöttség terjedése szempontjából. Ezért e rendeletnek bizonyos tilalmakat és egyedi feltételeket kell elrendelnie a szarvasmarhafélék vagy a különböző típusú termékek szállítmányainak az e rendelet I. mellékletében felsorolt, korlátozás alatt álló körzetekből történő mozgatásához. A kereskedelem szükségtelen megzavarásának elkerülése érdekében az említett tilalmaktól való bizonyos eltéréseket és egyedi feltételeket kell megállapítani. Ezeknek az eltéréseknek és egyedi feltételeknek figyelembe kell venniük az LSDV-fertőzöttségre vonatkozó kockázatcsökkentő intézkedéseket illetően az OIE-kódexben foglalt elveket, valamint az (EU) 2016/429 rendeletben és az (EU) 2020/687 felhatalmazáson alapuló rendeletben meghatározott járványmegelőzési és -védelmi szabályokat.
                  
               
                     (13)
                  
                  
                     Az LSDV-fertőzöttség terjedési kockázatát illetően a különféle áruk eltérő kockázati szintet képviselnek. Az EFSA-jelentésben foglaltak szerint az élő szarvasmarhaféléknek, valamint a fertőzött szarvasmarhafélék spermájának, nyersbőrének és irhájának a szállítása expozíció és következmények tekintetében nagyobb kockázattal jár, mint az egyéb termékek, pl. a szarvasmarhaféléktől származó tej és tejtermékek, kezelt nyersbőr és irha vagy friss hús, előkészített hús és húskészítmények esetében. A bőrcsomósodáskór vírusának átvitelében játszott szerepük tudományos vagy kísérleti bizonyítékai azonban még nem kielégítőek. Nem zárható ki, hogy a bőrcsomósodáskór vírusa átvihető a szarvasmarhafélékhez tartozó állatok spermájának, petesejtjeinek és embrióinak útján. A tej, a tejtermékek és a kolosztrum csak akkor jelenthetnek kockázatot a bőrcsomósodáskór vírusának terjedése szempontjából, ha azokat a betegségre fogékony fajokhoz tartozó állatok takarmányozására szánják.
                  
               
                     (14)
                  
                  
                     Ezért az EFSA jelentése, valamint az OIE legfrissebb releváns szabványai és ajánlásai alapján az említett árukra vonatkozóan bizonyos védelmi intézkedéseket kell előírni.
                  
               
                     (15)
                  
                  
                     Az állatok szállítmányainak azonnali vágás céljából történő mozgatásai általában kisebb kockázatot jelentenek az állatbetegségek terjedése szempontjából, mint az állatok más típusú mozgatásai, amennyiben kockázatcsökkentő intézkedések vannak érvényben. Ezért helyénvaló engedélyezni a tagállamok számára, hogy kivételesen eltéréseket engedélyezzenek az e rendeletben megállapított bizonyos tilalmaktól a szarvasmarhafélék szállítmányainak az I. és II. típusú, korlátozás alatt álló körzetekből azonnali vágás céljából az ugyanazon tagállam I. és II. típusú, korlátozás alatt álló körzetein kívüli vágóhídra történő mozgatásai esetén.
                  
               
                     (16)
                  
                  
                     Az egyes szarvasmarhafélék szállítmányainak I. vagy II. típusú, korlátozás alatt álló körzetekből egy hasonló járványügyi státuszú másik tagállam I. vagy II. típusú, korlátozás alatt álló körzetébe történő mozgatásaira vonatkozó eltérések indokoltak, amennyiben egyedi kockázatcsökkentő intézkedéseket alkalmaznak. Ez a származási, tranzit és rendeltetési tagállam illetékes hatóságainak szigorú ellenőrzése mellett kialakított biztonságos terelőeljárást tesz szükségessé.
                  
               
                     (17)
                  
                  
                     Az (EU) 2016/429 rendelet 143. cikke előírja, hogy az állatok, köztük a szarvasmarhafélék mozgatását állategészségügyi bizonyítványnak kell kísérnie. Amennyiben a szarvasmarhafélék szállítmányainak az I. és II. típusú, korlátozás alatt álló körzetekből történő mozgatására vonatkozó tilalomtól való eltérés kerül alkalmazásra az Unión belüli mozgatásra szánt szarvasmarhafélék szállítmányai esetében, az említett állategészségügyi bizonyítványoknak hivatkozniuk kell e rendeletre annak érdekében, hogy az állategészségügyi bizonyítványok megfelelő és pontos állategészségügyi információkat tartalmazzanak.
                  
               
                     (18)
                  
                  
                     Amennyiben e rendelet eltéréseket ír elő a szaporítóanyagok szállítmányainak az I. és II. típusú, korlátozás alatt álló körzetekből történő mozgatásaira vonatkozó tilalmaktól, úgy a kísérő állategészségügyi bizonyítványoknak hivatkozniuk kell e rendeletre, hogy biztosíthatók legyenek az e rendelet és az (EU) 2020/686 felhatalmazáson alapuló bizottsági rendelet (9) szerinti megfelelő és pontos egészségügyi információk.
                  
               
                     (19)
                  
                  
                     A szarvasmarhaféléknek és az azoktól származó állati melléktermékeknek az I. és II. típusú, korlátozás alatt álló körzetekből történő szállítását állatjóléti és biológiai védelmi intézkedések mellett kell végezni, hogy megakadályozható legyen az LSDV-fertőzöttség terjedése.
                  
               
                     (20)
                  
                  
                     Az (EU) 2020/687 felhatalmazáson alapuló rendeletet 2021. április 21-től kell alkalmazni. Ennek megfelelően a jogbiztonság érdekében e rendeletnek a lehető leghamarabb hatályba kell lépnie.
                  
               
                     (21)
                  
                  
                     E rendeletet 2023. április 21-ig kell alkalmazni, figyelembe véve az LSDV-fertőzöttség elleni védekezés terén szerzett uniós tapasztalatokat, a betegség aktuális járványügyi helyzetét a tagállamokban és a szomszédos harmadik országokban, valamint az (EU) 2016/429 rendelet 47. cikke szerint meghatározott jövőbeli vakcinázási szabályokat.
                  
               
                     (22)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         I. FEJEZET
         
            ÁLTALÁNOS SZABÁLYOK
         
         
            1. cikk
            Tárgy és hatály
            Ez a rendelet különleges járványvédelmi intézkedéseket állapít meg a bőrcsomósodáskór vírusával (LSDV) való fertőzöttség tekintetében, amelyeket a tagállamoknak korlátozott ideig alkalmazniuk kell a területükön található azon területeken, ahol:
            
                        a)
                     
                     
                        megerősítették a betegség kitörését;
                     
                  
                        b)
                     
                     
                        nem erősítették meg a betegség kitörését, de a tagállamok úgy döntenek, hogy az e rendeletben megállapított szabályokkal összhangban vakcinázást végeznek az említett betegség ellen.
                     
                  Az e rendeletben megállapított különleges járványvédelmi intézkedések a szarvasmarhafélékre, valamint az azokból nyert melléktermékekre és szaporítóanyagokra vonatkoznak, és kiegészítik az LSDV-fertőzöttség kitörését követően valamely tagállam illetékes hatósága által az (EU) 2020/687 felhatalmazáson alapuló rendelet 21. cikkének (1) bekezdésével összhangban létrehozott védő-, felügyeleti és további korlátozás alatt álló körzetekre alkalmazandó járványvédelmi intézkedéseket.
         
         
            2. cikk
            Fogalommeghatározások
            E rendelet alkalmazásában az (EU) 2020/687 felhatalmazáson alapuló rendeletben rögzített fogalommeghatározások alkalmazandók.
            Ezenkívül a következő fogalommeghatározásokat kell alkalmazni:
            
                        1.
                     
                     
                        „szarvasmarhaféle”: a Bison, a Bos (beleértve a Bos, a Bibos, a Novibos és a Poephagus alnemet) és a Bubalus (beleértve az Anoa alnemet) nem fajaihoz tartozó patás állatok, valamint az e fajok kereszteződéséből származó utódok;
                     
                  
                        2.
                     
                     
                        „I. típusú, korlátozás alatt álló körzet”: valamely tagállam területének földrajzilag pontosan körülhatárolt azon része:
                        
                                    a)
                                 
                                 
                                    amely olyan területen kívül helyezkedik el, ahol megerősítették az LSDV-fertőzöttség kitörését;
                                 
                              
                                    b)
                                 
                                 
                                    ahol az LSDV-fertőzöttség elleni vakcinázást a 3. cikk (2) bekezdésének megfelelően végzik;
                                 
                              
                                    c)
                                 
                                 
                                    amely szerepel vagy nem szerepel az I. melléklet I. részében található jegyzékben;
                                 
                              
                                    d)
                                 
                                 
                                    amely a 3–6. cikkben megállapított különleges járványvédelmi szabályok hatálya alá tartozik;
                                 
                              
                  
                        3.
                     
                     
                        „II. típusú, korlátozás alatt álló körzet”: valamely tagállam területének földrajzilag pontosan körülhatárolt azon része:
                        
                                    a)
                                 
                                 
                                    amelyben olyan terület található, ahol megerősítették az LSDV-fertőzöttség kitörését;
                                 
                              
                                    b)
                                 
                                 
                                    ahol vakcinázást végeznek az LSDV-fertőzöttség ellen a 3. cikk (1) bekezdésének megfelelően;
                                 
                              
                                    c)
                                 
                                 
                                    amely szerepel vagy nem szerepel az I. melléklet II. részében található jegyzékben;
                                 
                              
                                    d)
                                 
                                 
                                    amely a 3–6. cikkben megállapított különleges járványvédelmi szabályok hatálya alá tartozik.
                                 
                              
                  
         II. FEJEZET
         
            AZ LSDV-FERTŐZÖTTSÉG ELLENI KÜLÖNLEGES JÁRVÁNYVÉDELMI INTÉZKEDÉSEK
         
         
            1. SZAKASZ
         
         
            
               Korlátozás alatt álló körzetek létrehozása és LSDV-fertőzöttség elleni vakcinázás
            
         
         
            3. cikk
            I. és II. típusú, korlátozás alatt álló körzetek létrehozása
            
               (1)   Az LSDV-fertőzöttség szarvasmarhafélék körében való kitörésének megerősítése esetén az illetékes hatóság:
               
                           a)
                        
                        
                           II. típusú, korlátozás alatt álló körzetet hoz létre, amely:
                           
                                       i.
                                    
                                    
                                       kiterjed legalább a betegség megerősítését követően az (EU) 2020/687 felhatalmazáson alapuló rendelet 21. cikkével összhangban létrehozott védő-, felügyeleti és további korlátozás alatt álló körzetekben található területekre;
                                    
                                 
                                       ii.
                                    
                                    
                                       megfelel az (EU) 2016/429 rendelet 64. cikkének (1) bekezdésében meghatározott kritériumoknak;
                                    
                                 
                     
                           b)
                        
                        
                           az a) pontban említett II. típusú, korlátozás alatt álló körzetben vakcinázást végez a betegség ellen az alábbiak szerint:
                           
                                       i.
                                    
                                    
                                       a II. mellékletben a vakcinázási tervekre vonatkozóan rögzített szabályokkal összhangban;
                                    
                                 
                                       ii.
                                    
                                    
                                       az illetékes hatóság ellenőrzése alatt;
                                    
                                 
                                       iii.
                                    
                                    
                                       a homológ élő vakcinák használatát előnyben részesítve;
                                    
                                 
                                       iv.
                                    
                                    
                                       a vakcinázás szerinti körzetben tartott valamennyi szarvasmarhafélét és azok utódait ivartól, kortól és gesztációs vagy produktív státuszától függetlenül, a gyártó utasításaival összhangban vakcinázva.
                                    
                                 
                     Ha azonban egy, a betegségtől korábban mentes tagállami területen az LSDV-fertőzöttségnek csak egyetlen kitörését erősítették meg tartott szarvasmarhafélék esetében, továbbá ha az (EU) 2020/687 felhatalmazáson alapuló rendelettel összhangban végrehajtott intézkedések hatékonynak bizonyulnak a betegség terjedésének megfékezésében, az illetékes hatóság dönthet úgy, hogy nem hoz létre II. típusú, korlátozás alatt álló körzetet.
            
            
               (2)   A betegség terjedésének megakadályozása érdekében az illetékes hatóság az (EU) 2016/429 rendelet 64. cikkének (1) bekezdésében meghatározott kritériumokkal összhangban I. típusú, korlátozás alatt álló körzetet hozhat létre azokon a területeken, ahol az LSDV-fertőzöttség kitörését nem erősítették meg. Az említett I. típusú, korlátozás alatt álló körzetben az illetékes hatóság e cikk (1) bekezdésének b) pontjával összhangban vakcinázást végez a betegség ellen.
            
            
               (3)   Az LSDV-fertőzöttség ellen vakcinázást alkalmazó tagállam illetékes hatósága a vakcinázás megkezdése előtt biztosítja a Bizottság és a többi tagállam részére az e rendelet II. mellékletének III. részében felsorolt információkat és az (1) bekezdés b) pontjának i. alpontjában említett vakcinázási tervet.
            
         
         
            4. cikk
            Az I. és II. típusú, korlátozás alatt álló körzetekben történő mozgatás tilalma
            
               (1)   Az illetékes hatóság megtiltja az alábbi szállítmányoknak a II. típusú, korlátozás alatt álló körzetekben történő mozgatását:
               
                           a)
                        
                        
                           szarvasmarhafélék;
                        
                     
                           b)
                        
                        
                           szarvasmarhaféléktől származó szaporítóanyagok;
                        
                     
                           c)
                        
                        
                           szarvasmarhaféléktől származó feldolgozatlan állati melléktermékek, beleértve a tejet, a kolosztrumot, a tejtermékeket és az állatok takarmányozására szánt kolosztrumalapú termékeket.
                        
                     
            
               (2)   Az illetékes hatóság megtiltja az alábbi szállítmányoknak az I. típusú, korlátozás alatt álló körzetekben történő mozgatását:
               
                           a)
                        
                        
                           szarvasmarhafélék;
                        
                     
                           b)
                        
                        
                           szarvasmarhaféléktől származó szaporítóanyagok;
                        
                     
                           c)
                        
                        
                           szarvasmarhafélékből származó feldolgozatlan állati melléktermékek a tej, a kolosztrum, a tejtermékek és az az állatok takarmányozására szánt kolosztrumalapú termékek kivételével.
                        
                     
            
               (3)   Az (1) és (2) bekezdésben előírt tilalmaktól eltérve az illetékes hatóság engedélyezheti a III. mellékletben foglalt mozgatásokat, az ott meghatározott feltételekkel összhangban.
            
         
         
            2. SZAKASZ
         
         
            
               Az I. és II. típusú, korlátozás alatt álló körzetek felvétele az i. mellékletbe
            
         
         
            5. cikk
            II. típusú, korlátozás alatt álló körzet felvétele az I. melléklet II. részébe
            Amennyiben járványügyi okok miatt az I. melléklet II. részébe felvételre kerül egy olyan tagállami terület, amelyen részben vagy teljes egészében a 3. cikk (1) bekezdésének megfelelően létrehozott II. típusú, korlátozás alatt álló körzet található, az illetékes hatóság azonnal:
            
                        a)
                     
                     
                        kiigazítja a II. típusú, korlátozás alatt álló körzet határait, hogy az megfeleljen az említett mellékletben leírt II. típusú, korlátozás alatt álló körzetnek;
                     
                  
                        b)
                     
                     
                        a 3. cikk (1) bekezdésének b) pontjában előírt vakcinázást és a 4. cikk (1) bekezdésében előírt tilalmakat kiterjeszti az említett mellékletben leírt II. típusú, korlátozás alatt álló körzetre.
                     
                  
         
            6. cikk
            I. típusú, korlátozás alatt álló körzet felvétele az I. melléklet I. részébe
            
               (1)   Amennyiben járványügyi okok miatt e rendelet I. mellékletének I. részébe – az (EU) 2016/429 rendelet 64. cikkének (1) bekezdésében meghatározott kritériumokkal összhangban – felvételre kerül egy olyan tagállami terület, amelyen nem erősítették meg LSDV-fertőzöttség kitörését, az illetékes hatóság:
               
                           a)
                        
                        
                           az említett mellékletben leírt I. típusú, korlátozás alatt álló körzetben a 3. cikk (1) bekezdésének b) pontjával összhangban vakcinázást végez;
                        
                     
                           b)
                        
                        
                           az említett mellékletben leírt I. típusú, korlátozás alatt álló körzetben bevezeti a 4. cikk (2) bekezdésében előírt tilalmakat.
                        
                     
            
               (2)   Amennyiben az illetékes hatóság úgy dönt, hogy a 3. cikk (2) bekezdésének megfelelően I. típusú, korlátozás alatt álló körzetet hoz létre, úgy a körzetet fel kell venni az I. melléklet I. részébe.
            
         
         III. FEJEZET
         
            A BŐRCSOMÓSODÁSKÓR VÍRUSÁVAL VALÓ FERTŐZÖTTSÉG ELLENI KÜLÖNLEGES JÁRVÁNYVÉDELMI INTÉZKEDÉSEK HATÁLYA ALÁ TARTOZÓ TERÜLETEKEN VAGY TERÜLETEKRŐL TÖRTÉNŐ MOZGATÁS FELTÉTELEI
         
         
            1. SZAKASZ
         
         
            
               A szarvasmarhafélék szállítmányainak az I. és II. típusú korlátozás alatt álló körzetekből történő mozgatására vonatkozó tilalmaktól való eltérések
            
         
         
            7. cikk
            A szarvasmarhafélék szállítmányainak az I. típusú, korlátozás alatt álló körzetből történő mozgatására vonatkozó tilalomtól való eltérések
            A 4. cikk (2) bekezdésének a) pontjában előírt tilalomtól eltérve az illetékes hatóság engedélyezheti az I. típusú, korlátozás alatt álló körzetben található létesítményekből származó szarvasmarhafélék szállítmányainak mozgatását:
            
                        a)
                     
                     
                        ugyanazon vagy egy másik tagállam I. vagy II. típusú, korlátozás alatt álló körzetébe, amennyiben az alábbi feltételek mindegyike teljesül:
                        
                                    i.
                                 
                                 
                                    a szállítmányban lévő szarvasmarhafélék a feladás napja előtt legalább 28 nappal LSDV-fertőzöttség elleni vakcinát kaptak, és az említett napon még a vakcinagyártó utasításai szerinti immunitási időszakon belül vannak;
                                 
                              
                                    ii.
                                 
                                 
                                    a szállítmányban lévő szarvasmarhafélékkel ugyanabban a származási létesítményben együtt tartott összes többi szarvasmarhaféle a feladás napja előtt legalább 28 nappal LSDV-fertőzöttség elleni vakcinát kapott, és az említett napon még a vakcinagyártó utasításai szerinti immunitási időszakon belül, vagy pedig a feladás napján egy korábbi vakcinázás vagy az anyai védettség immunitási időszakán belül van;
                                 
                              
                                    iii.
                                 
                                 
                                    a szállítmányban lévő szarvasmarhaféléket születésük óta vagy a feladás napját megelőző legalább 28 napos időszakon át folyamatosan a származási létesítményben tartották; és
                                 
                              
                                    iv.
                                 
                                 
                                    az illetékes hatóság elvégzik a következőket:
                                    
                                                —
                                             
                                             
                                                az említett szállítmányok származási létesítményében tartott valamennyi szarvasmarhaféle – beleértve az említett szállítmányokban lévő szarvasmarhaféléket is – kedvező eredménnyel záruló klinikai vizsgálata,
                                             
                                          
                                                —
                                             
                                             
                                                szükség esetén az említett szállítmányok származási létesítményében tartott szarvasmarhafélék – beleértve az említett szállítmányokban lévő szarvasmarhaféléket is – kedvező eredménnyel záruló laboratóriumi vizsgálata;
                                             
                                          
                              
                  
                        b)
                     
                     
                        bármely, ugyanazon tagállamban vagy más tagállamokban található rendeltetési helyre, beleértve a korlátozás alatt álló körzeteken kívüli területeket, az I. típusú, korlátozás alatt álló egyéb körzeteket és a II. típusú, korlátozás alatt álló körzeteket, amennyiben az e cikk a) pontjának ii., iii. és iv. alpontjában foglalt feltételek mellett az alábbi feltételek mindegyike teljesül:
                        
                                    i.
                                 
                                 
                                    a szállítmányban lévő szarvasmarhafélék a feladás napja előtt legalább 60 nappal LSDV-fertőzöttség elleni vakcinát kaptak, és a feladás napján még a vakcinagyártó utasításai szerinti immunitási időszakon belül vannak;
                                 
                              
                                    ii.
                                 
                                 
                                    az említett szállítmányok származási létesítményének legalább 20 km sugarú körzetében a feladás napját megelőző legalább három hónapos időszakban nem fordult elő LSDV-fertőzöttség kitörése; és
                                 
                              
                                    iii.
                                 
                                 
                                    a szállítmány származási létesítményének 50 km-es körzetében tartott valamennyi szarvasmarhaféle a feladás napja előtt legalább 60 nappal LSDV-fertőzöttség elleni vakcinát kapott, vagy újravakcinázták, és az említett napon még a vakcinagyártó utasításai szerinti immunitási időszakon vagy az anyai védettség immunitási időszakán belül van;
                                 
                              
                  
                        c)
                     
                     
                        bármely, másik tagállamban vagy harmadik országban található rendeltetési helyre, beleértve a korlátozás alatt álló körzeteken kívüli területeket, az I. típusú, korlátozás alatt álló egyéb körzeteket és a II. típusú, korlátozás alatt álló körzeteket, amennyiben az e cikk a) pontjában foglalt feltételek mellett az alábbi feltételek is teljesülnek:
                        
                                    i.
                                 
                                 
                                    az állatok megfelelnek minden állategészségügyi garanciának, amely az LSDV-fertőzöttség terjedése ellen a származási tagállam illetékes hatósága által előírt és a rendeltetési és a tranzit tagállamok illetékes hatósága által jóváhagyott intézkedésekre vonatkozóan a feladás napját megelőzően végzett, kedvező eredménnyel záruló kockázatértékelésen alapszik;
                                 
                              
                                    ii.
                                 
                                 
                                    az említett szállítmányok származási létesítményének legalább 20 km sugarú körzetében a feladás napját megelőző legalább három hónapos időszakban nem fordult elő az LSDV-fertőzöttség megerősített kitörése; és
                                 
                              
                                    iii.
                                 
                                 
                                    a szállítmány származási létesítményének 50 km-es körzetében tartott valamennyi szarvasmarhaféle a feladás napja előtt legalább 60 nappal LSDV-fertőzöttség elleni vakcinát kapott, vagy újravakcinázták, és az említett napon még a vakcinagyártó utasításai szerinti immunitási időszakon vagy az anyai védettség immunitási időszakán belül van.
                                 
                              
                  
         
            8. cikk
            A szarvasmarhafélék szállítmányainak a II. típusú, korlátozás alatt álló körzetből történő mozgatására vonatkozó tilalmaktól való eltérések
            A 4. cikk (1) bekezdésének a) pontjában előírt tilalomtól eltérve az illetékes hatóság engedélyezheti a II. típusú, korlátozás alatt álló körzetben található létesítményekből származó szarvasmarhafélék szállítmányainak mozgatását:
            
                        a)
                     
                     
                        bármely, ugyanazon tagállamban vagy más tagállamokban található rendeltetési helyre, beleértve a korlátozás alatt álló körzeteken kívüli területeket, az I. típusú, korlátozás alatt álló körzeteket és a II. típusú, korlátozás alatt álló egyéb körzeteket, amennyiben az alábbi feltételek mindegyike teljesül:
                        
                                    i.
                                 
                                 
                                    a szállítmányban lévő szarvasmarhaféléknek megfelelnek minden állategészségügyi garanciának, amely az LSDV-fertőzöttség terjedése ellen a származási tagállam illetékes hatósága által előírt és a rendeltetési vagy a tranzit tagállamok illetékes hatóságával egyeztetett intézkedésekre vonatkozóan a feladás napját megelőzően végzett, kedvező eredménnyel záruló kockázatértékelésen alapszik;
                                 
                              
                                    ii.
                                 
                                 
                                    a szállítmányban lévő szarvasmarhafélék a feladás napja előtt legalább 28 nappal LSDV-fertőzöttség elleni vakcinát kaptak, és a feladás napján még a vakcinagyártó utasításai szerinti immunitási időszakon belül vannak;
                                 
                              
                                    iii.
                                 
                                 
                                    a szállítmányban lévő szarvasmarhafélékkel ugyanabban a származási létesítményben együtt tartott összes többi szarvasmarhaféle a feladás napja előtt legalább 28 nappal LSDV-fertőzöttség elleni vakcinát kapott, és az említett napon még a vakcinagyártó utasításai szerinti immunitási időszakon belül, vagy pedig egy korábbi vakcinázás vagy az anyai védettség immunitási időszakán belül van;
                                 
                              
                                    iv.
                                 
                                 
                                    az illetékes hatóság elvégzik a következőket:
                                    
                                                —
                                             
                                             
                                                az említett szállítmányok származási létesítményében tartott valamennyi szarvasmarhaféle – beleértve az említett szállítmányokban lévő szarvasmarhaféléket is – kedvező eredménnyel záruló klinikai vizsgálata,
                                             
                                          
                                                —
                                             
                                             
                                                szükség esetén az említett szállítmányok származási létesítményében tartott szarvasmarhafélék – beleértve az említett szállítmányokban lévő szarvasmarhaféléket is – kedvező eredménnyel záruló laboratóriumi vizsgálata;
                                             
                                          
                              
                                    v.
                                 
                                 
                                    a szarvasmarhafélék születésüktől fogva vagy a feladás napját megelőző legalább 28 napos időszakban olyan gazdaságban tartózkodtak, amelynek legalább 20 km sugarú körzetében nem fordult elő az LSDV-fertőzöttség megerősített kitörése a feladás napját megelőző három hónapban;
                                 
                              
                                    vi.
                                 
                                 
                                    a szállítmány származási létesítményének 50 km-es körzetében tartott valamennyi szarvasmarhaféle a feladás napja előtt legalább 60 nappal a II. mellékletben a vakcinázási tervekre vonatkozóan rögzített szabályokkal összhangban LSDV-fertőzöttség elleni vakcinát kapott, vagy újravakcinázták, és még a vakcinagyártó utasításai szerinti immunitási időszakon vagy az anyai védettség immunitási időszakán belül van;
                                 
                              
                  
                        b)
                     
                     
                        bármely rendeltetési helyre ugyanazon tagállam egy II. típusú, korlátozás alatt álló másik körzetén belül, amennyiben az alábbi feltételek mindegyike teljesül:
                        
                                    i.
                                 
                                 
                                    az ilyen szállítmányok származási létesítményében tartott összes többi szarvasmarhaféle a feladás napja előtt legalább 28 nappal LSDV-fertőzöttség elleni vakcinát kapott, és az említett napon még a vakcinagyártó utasításai szerinti immunitási időszakon belül, vagy pedig egy korábbi vakcinázás vagy az anyai védettség immunitási időszakán belül van; és
                                 
                              
                                    ii.
                                 
                                 
                                    a szarvasmarhafélék a feladás napja előtt legalább 28 nappal LSDV-fertőzöttség elleni vakcinát kaptak, és a feladás napján a vakcinagyártó utasításai szerinti immunitási időszakon belül vannak, vagy a szóban forgó állatok négy hónaposnál fiatalabb, az ellés előtt legalább 28 nappal vakcinázott és az elléskor még a vakcina gyártója szerinti immunitási időszakon belül lévő anyaállatoktól származó, nem vakcinázott utódok, és másik létesítménybe mozgathatók.
                                 
                              
                  
         
            9. cikk
            A szarvasmarhafélék szállítmányainak az I. és II. típusú, korlátozás alatt álló körzetekből az ugyanazon tagállam területén, e körzeteken kívül található vágóhídra azonnali vágás céljából történő mozgatásának engedélyezésére vonatkozó egyedi feltételek
            Az e rendelet 4. cikke (2) bekezdésének a) pontjában és 4. cikke (1) bekezdésének a) pontjában előírt tilalmaktól eltérve a tagállam illetékes hatósága engedélyezheti a szarvasmarhafélék szállítmányainak az I. és II. típusú, korlátozás alatt álló körzetekből az ugyanazon tagállam területén, e körzeteken kívül található vágóhídra történő mozgatását, amennyiben a szarvasmarhafélék mozgatását azonnali vágás céljából végzik az (EU) 2020/687 felhatalmazáson alapuló rendelet 28. cikkének (2)–(5) bekezdésében és 28. cikkének (7) bekezdésében foglalt általános feltételekkel összhangban.
         
         
            10. cikk
            A szarvasmarhafélék spermája, petesejtjei és embriói szállítmányainak az I. és II. típusú, korlátozás alatt álló körzetekből történő mozgatására vonatkozó tilalomtól való eltérések
            
               (1)   A 4. cikk (2) bekezdésének b) pontjában előírt tilalomtól eltérve egy tagállam illetékes hatósága engedélyezheti a szarvasmarhafélék spermáját, petesejtjeit és embrióit tartalmazó szállítmányoknak az I. típusú, korlátozás alatt álló körzetben található, szaporítóanyaggal foglalkozó engedélyezett létesítményekből vagy más létesítményekből történő mozgatását:
               
                           a)
                        
                        
                           ugyanazon tagállam I. vagy II. típusú, korlátozás alatt álló körzeteibe, amennyiben az alábbi feltételek mindegyike teljesül:
                           
                                       i.
                                    
                                    
                                       a donor állatokat:
                                       
                                                   —
                                                
                                                
                                                   a felhasznált vakcina gyártójának utasításai szerint vakcinázták vagy újravakcinázták LSDV-fertőzöttség ellen, és az első vakcinázást legalább 60 nappal a sperma, petesejtek vagy embriók gyűjtési napját megelőzően végezték, vagy
                                                
                                             
                                                   —
                                                
                                                
                                                   az LSDV elleni antitestek kimutatására szolgáló, negatív eredménnyel záruló szerológiai vizsgálatnak vetették alá a gyűjtés napján és legalább 28 nappal a spermagyűjtési időszak vagy az embriók és petesejtek gyűjtési napja után;
                                                
                                             
                                 
                                       ii.
                                    
                                    
                                       a donor állatokat a sperma, petesejtek vagy embriók gyűjtését megelőző 60 napos időszakban olyan mesterséges megtermékenyítési központban vagy más megfelelő létesítményben tartották, amelynek legalább 20 km sugarú körzetében nem fordult elő az LSDV-fertőzöttség megerősített kitörése a sperma, petesejtek vagy embriók gyűjtését megelőző három hónapos időszakban;
                                    
                                 
                                       iii.
                                    
                                    
                                       a donor állatokat 28 nappal a gyűjtést megelőzően, valamint a teljes gyűjtési időszak alatt klinikai vizsgálatnak vetették alá, és azok az LSDV-fertőzöttség egyetlen klinikai tünetét sem mutatták;
                                    
                                 
                     
                           b)
                        
                        
                           bármely rendeltetési helyre egy másik tagállam I. vagy II. típusú, korlátozás alatt álló körzetén belül, amennyiben az a) pontban foglalt feltételek mellett az alábbi feltételek mindegyike teljesül:
                           
                                       i.
                                    
                                    
                                       a donor állatokon az LSDV kimutatása céljából polimeráz láncreakcióval (PCR) végzett, negatív eredménnyel záruló vizsgálatot végeztek olyan vérmintákon, amelyeket a sperma, petesejtek vagy embrió gyűjtésének kezdetén, majd azt követően a spermagyűjtési időszak alatt legalább 14 naponta, illetve az embriók és petesejtek esetében a gyűjtés napján vettek;
                                    
                                 
                                       ii.
                                    
                                    
                                       sperma esetében az LSDV kimutatása céljából polimeráz láncreakcióval (PCR) végzett, negatív eredménnyel záruló vizsgálatot végeztek;
                                    
                                 
                     
                           c)
                        
                        
                           bármely rendeltetési helyre ugyanazon vagy más tagállamon belül, vagy pedig I. típusú, korlátozás alatt álló körzet esetében harmadik országba, amennyiben a donor állatok az a) pontban foglalt feltételek mellett megfelelnek bármely más alkalmas állategészségügyi garanciának, amely a feladás hatására vonatkozóan, valamint az LSDV-fertőzöttség terjedése ellen a származási létesítmény szerinti tagállam illetékes hatósága által előírt, továbbá a tranzit és a rendeltetési helyek szerinti tagállamok illetékes hatóságai által jóváhagyott intézkedések hatására vonatkozóan a sperma, petesejtek vagy embriók feladását megelőzően végzett, kedvező eredménnyel záruló kockázatértékelésen alapszik.
                        
                     
            
               (2)   A 4. cikk (1) bekezdésének b) pontjában előírt tilalomtól eltérve az illetékes hatóság engedélyezheti a szarvasmarhafélék spermáját, petesejtjeit és embrióit tartalmazó szállítmányoknak a II. típusú, korlátozás alatt álló körzetben található, szaporítóanyaggal foglalkozó engedélyezett létesítményekből vagy más létesítményekből ugyanazon tagállam II. típusú, korlátozás alatt álló másik körzetén belül található bármely rendeltetési helyre történő mozgatását.
            
         
         
            11. cikk
            A szarvasmarhaféléktől származó feldolgozatlan állati melléktermékek I. típusú, korlátozás alatt álló körzetekből történő mozgatására vonatkozó tilalomtól való eltérések
            A 4. cikk (2) bekezdésének c) pontjában előírt tilalomtól eltérve egy tagállam illetékes hatósága engedélyezheti a szarvasmarhaféléktől származó feldolgozatlan állati melléktermékek szállítmányainak az I. típusú, korlátozás alatt álló körzetben található létesítményekből történő mozgatását:
            
                        a)
                     
                     
                        bármely, ugyanazon tagállamban található rendeltetési helyre vagy bármely, egy másik tagállam I. vagy II. típusú, korlátozás alatt álló körzetében található rendeltetési helyre;
                     
                  
                        b)
                     
                     
                        nyersbőr és irha szállítmányainak esetében az ugyanazon tagállam vagy egy másik tagállam bármely területén, illetve egy harmadik ország bármely területén található bármely rendeltetési helyre, amennyiben az alábbi feltételek valamelyike teljesül:
                        
                                    i.
                                 
                                 
                                    a kezelt nyersbőrt és irhát alávetették a 142/2011/EU bizottsági rendelet (10) I. melléklete 28.b)–e) pontjában említett kezelések egyikének; vagy
                                 
                              
                                    ii.
                                 
                                 
                                    a kezelt nyersbőrt és irhát alávetették a 853/2004/EK európai parlamenti és tanácsi rendelet (11) III. melléklete XIV. szakasza I. fejezetének 4.b) pontja ii. alpontjában szereplő kezelések egyikének, és a kezelést követően minden óvintézkedést megtettek a kórokozókkal való újrafertőződés elkerülése érdekében.
                                 
                              
                  
         
            12. cikk
            A szarvasmarhaféléktől származó feldolgozatlan állati melléktermékek szállítmányainak a II. típusú, korlátozás alatt álló körzetekből történő mozgatására vonatkozó tilalomtól való eltérés
            A 4. cikk (1) bekezdésének c) pontjában előírt tilalomtól eltérve egy tagállam illetékes hatósága engedélyezheti a szarvasmarhafélék feldolgozatlan állati melléktermékei szállítmányainak a II. típusú, korlátozás alatt álló körzetben található létesítményekből történő mozgatását:
            
                        a)
                     
                     
                        a nyersbőrtől és irhától eltérő feldolgozatlan állati melléktermékek esetében bármely, ugyanazon tagállamban vagy egy másik tagállam I. vagy II. típusú, korlátozás alatt álló körzetében található rendeltetési helyre, amennyiben a feldolgozatlan állati melléktermékeket az illetékes hatóság felügyelete mellett adják fel az 1069/2009/EK európai parlamenti és tanácsi rendelet (12) 24. cikkével összhangban engedélyezett üzemben történő feldolgozás vagy ártalmatlanítás céljára;
                     
                  
                        b)
                     
                     
                        szarvasmarhafélék nyersbőre és irhája esetében:
                        
                                    i.
                                 
                                 
                                    az ugyanazon tagállam vagy egy másik tagállam II. típusú, korlátozás alatt álló körzetében található bármely rendeltetési helyre, amennyiben emberi fogyasztásra szánt kezeletlen nyersbőrről és irháról, vagy az illetékes hatóság felügyelete mellett, engedélyezett üzemben történő feldolgozás vagy ártalmatlanítás céljára feladott kezeletlen nyersbőrről és irháról van szó;
                                 
                              
                                    ii.
                                 
                                 
                                    az ugyanazon tagállamban vagy egy másik tagállamban található bármely rendeltetési helyre, amennyiben teljesülnek a 11. cikk b) pontjában foglalt feltételek;
                                 
                              
                  
                        c)
                     
                     
                        kolosztrum, tej és tejtermékek esetében az ugyanazon tagállam vagy egy másik tagállam bármely területén található bármely rendeltetési helyre, amennyiben az említett termékeket LSDV-fertőzöttség tekintetében alávetették az (EU) 2020/687 felhatalmazáson alapuló rendelet VII. mellékletében foglalt kockázatcsökkentő kezelésnek.
                     
                  
         
            2. SZAKASZ
         
         
            
               A felelős személyek állategészségügyi bizonyítványokra vonatkozó kötelezettségei
            
         
         
            13. cikk
            A felelős személyek állategészségügyi bizonyítványokra vonatkozó kötelezettségei a szarvasmarhafélék szállítmányainak I. és II. típusú, korlátozás alatt álló körzetekből e körzeteken kívülre történő mozgatásai esetén
            A szarvasmarhafélék szállítmányait a felelős személyek csak akkor mozgathatják I. és II. típusú, korlátozás alatt álló körzetekből e körzeteken kívülre ugyanazon tagállamban, vagy az e rendelet 7., 8. és 9. cikkének hatálya alá tartozó esetekben egy másik tagállamba, ha a mozgatandó állatokat az (EU) 2020/688 felhatalmazáson alapuló bizottsági rendelet (13) 73. cikkében előírt állategészségügyi bizonyítvány kíséri, amely tartalmazza az e rendeletben előírt követelményeknek való megfelelés alábbi tanúsítványainak legalább egyikét:
            
                        a)
                     
                     
                        „I. típusú, korlátozás alatt álló körzetből származó, az LSDV-fertőzöttséggel szemben az (EU) 2021/1070 bizottsági végrehajtási rendelet 7. cikkében megállapított különleges járványvédelmi intézkedéseknek megfelelő szarvasmarhafélék”;
                     
                  
                        b)
                     
                     
                        „II. típusú, korlátozás alatt álló körzetből származó, az LSDV-fertőzöttséggel szemben az (EU) 2021/1070 bizottsági végrehajtási rendelet 8. cikkében megállapított különleges járványvédelmi intézkedéseknek megfelelő szarvasmarhafélék”;
                     
                  
                        c)
                     
                     
                        „I. vagy II. típusú, korlátozás alatt álló körzetből származó, az LSDV-fertőzöttséggel szemben az (EU) 2021/1070 bizottsági végrehajtási rendelet 9. cikkében megállapított különleges járványvédelmi intézkedéseknek megfelelő szarvasmarhafélék”.
                     
                  Az e cikk első bekezdésében említett szállítmányok ugyanazon tagállamon belüli mozgatásai esetén azonban az illetékes hatóság dönthet úgy, hogy az (EU) 2016/429 rendelet 143. cikke (2) bekezdésének második albekezdésével összhangban nem szükséges állategészségügyi bizonyítványt kiállítani.
         
         
            14. cikk
            A felelős személyek állategészségügyi bizonyítványokra vonatkozó kötelezettségei az I. és II. típusú, korlátozás alatt álló körzetekben található létesítményekből származó szarvasmarhaféléktől nyert szaporítóanyagok szállítmányainak e körzeteken kívülre történő mozgatásai esetén
            A szarvasmarhaféléktől származó szaporítóanyagok szállítmányait a felelős személyek csak akkor mozgathatják az I. és II. típusú, korlátozás alatt álló körzetekből e körzeteken kívülre ugyanazon tagállamban, vagy az e rendelet 10. cikkének megfelelően egy másik tagállamba, ha az említett szállítmányokat az (EU) 2016/429 rendelet 161. cikkének (4) bekezdésében említett állategészségügyi bizonyítvány kíséri, amely tartalmazza az e rendeletben előírt követelményeknek való megfelelés alábbi tanúsítványainak legalább egyikét:
            
                        a)
                     
                     
                        „I. típusú, korlátozás alatt álló körzetben tartott szarvasmarhaféléktől származó szaporítóanyagok … (sperma, petesejtek és/vagy embriók, értelemszerűen jelölje), amelyek megfelelnek az LSDV-fertőzöttséggel szemben az (EU) 2021/1070 10. cikkében megállapított különleges járványvédelmi intézkedéseknek”;
                     
                  
                        b)
                     
                     
                        „II. típusú, korlátozás alatt álló körzetben tartott szarvasmarhaféléktől származó szaporítóanyagok … (sperma, petesejtek és/vagy embriók, értelemszerűen jelölje), amelyek megfelelnek az LSDV-fertőzöttséggel szemben az (EU) 2021/1070 10. cikkében megállapított különleges járványvédelmi intézkedéseknek”;
                     
                  Az e cikk első bekezdésében említett szállítmányok ugyanazon tagállamon belüli mozgatásai esetén azonban az illetékes hatóság dönthet úgy, hogy az (EU) 2016/429 rendelet 161. cikke (2) bekezdésének második albekezdésével összhangban nem szükséges állategészségügyi bizonyítványt kiállítani.
         
         
            15. cikk
            A felelős személyek állategészségügyi bizonyítványokra vonatkozó kötelezettségei a szarvasmarhaféléktől származó feldolgozatlan állati melléktermékek szállítmányainak I. és II. típusú, korlátozás alatt álló körzetekből e körzeteken kívülre történő mozgatásai esetén
            A szarvasmarhaféléktől származó feldolgozatlan állati melléktermékek szállítmányait a felelős személyek csak akkor mozgathatják az I. és II. típusú, korlátozás alatt álló körzetekből e körzeteken kívülre ugyanazon tagállamban, vagy a 12. cikk hatálya alá tartozó esetekben egy másik tagállamba, ha az említett szállítmányokat a következők kísérik:
            
                        a)
                     
                     
                        az 142/2011/EU bizottsági rendelet VIII. mellékletének III. fejezetében említett kereskedelmi okmány; és
                     
                  
                        b)
                     
                     
                        az (EU) 2020/687 felhatalmazáson alapuló rendelet 22. cikkének (5) bekezdésében említett állategészségügyi bizonyítvány.
                     
                  Az e cikk első bekezdésében említett szállítmányok ugyanazon tagállamon belüli mozgatásai esetén azonban az illetékes hatóság dönthet úgy, hogy az (EU) 2020/687 felhatalmazáson alapuló rendelet 22. cikkének (6) bekezdésével összhangban nem kell állategészségügyi bizonyítványt kiállítani.
         
         
            3. SZAKASZ
         
         
            
               Az I. és II. típusú, korlátozás alatt álló körzetekben tartott szarvasmarhafélék szállítmányainak e körzeteken kívülre történő mozgatása engedélyezésének egyedi feltételei
            
         
         
            16. cikk
            A szarvasmarhafélék és a feldolgozatlan állati melléktermékek szállítmányainak az I. és II. típusú, korlátozás alatt álló körzetekből e körzeteken kívülre történő mozgatásához használt szállítóeszközre vonatkozó további általános feltételek
            A tagállam illetékes hatósága csak akkor engedélyezi a szarvasmarhafélék és a feldolgozatlan állati melléktermékek szállítmányainak az I. és II. típusú, korlátozás alatt álló körzetekből e körzeteken kívülre történő mozgatását, ha az említett szállítmányok mozgatásához használt szállítóeszköz megfelel a következőknek:
            
                        a)
                     
                     
                        szarvasmarhafélék szállítása esetén a szállítóeszköz:
                        
                                    i.
                                 
                                 
                                    megfelel az (EU) 2020/687 felhatalmazáson alapuló rendelet 24. cikkének (1) bekezdésében meghatározott követelményeknek; és
                                 
                              
                                    ii.
                                 
                                 
                                    tisztítását és fertőtlenítését az (EU) 2020/687 felhatalmazáson alapuló rendelet 24. cikkének (2) bekezdésével összhangban, a tagállam illetékes hatóságának ellenőrzése vagy felügyelete mellett végzik;
                                 
                              
                  
                        b)
                     
                     
                        kizárólag ugyanolyan állategészségügyi státuszú állatokat, feldolgozatlan állati melléktermékeket, illetve kezeletlen nyersbőrt és irhát tartalmaz.
                     
                  
         
            17. cikk
            A származási létesítmény illetékes hatóságának a terelőeljárásokra vonatkozó kötelezettségei
            
               (1)   A származási létesítmény tagállamának illetékes hatósága a származási, tranzit és rendeltetési helyek szerinti tagállamok illetékes hatóságainak ellenőrzése mellett terelőeljárást alakít ki a 8., 9. és 12. cikkben foglalt eltérések hatálya alá tartozó szarvasmarhafélék vagy feldolgozatlan állati melléktermékek szállítmányainak mozgatásához, ha a rendeltetési hely egy másik tagállamban található (a továbbiakban: terelőeljárás).
            
            
               (2)   A származási létesítmény illetékes hatósága biztosítja, hogy:
               
                           a)
                        
                        
                           a szarvasmarhafélék vagy feldolgozatlan állati melléktermékek szállítmányainak (1) bekezdésben említett mozgatásához használt minden egyes szállítóeszközt a származási létesítmény tagállamának illetékes hatósága egyedileg nyilvántartásba vegye a szarvasmarhafélék vagy a feldolgozatlan állati melléktermékek terelőeljárás alkalmazásával történő szállítása céljából, és azt:
                           
                                       —
                                    
                                    
                                       a hatósági állatorvos plombával zárja le a feladáshoz végzett berakodást követően. A plombát csak a rendeltetési hely illetékes hatóságának tisztviselője törheti fel és cserélheti ki újjal; a plombák alkalmazásáról vagy cseréjéről minden esetben tájékoztatni kell a rendeltetési hely illetékes hatóságát, vagy
                                    
                                 
                                       —
                                    
                                    
                                       egyéni műholdas navigációs rendszer kísérje a valós idejű helymeghatározás, valamint a helyadatok továbbítása és rögzítése érdekében;
                                    
                                 
                     
                           b)
                        
                        
                           a szállítás:
                           
                                       i.
                                    
                                    
                                       hatósági állatorvosi felügyelet mellett történjen;
                                    
                                 
                                       ii.
                                    
                                    
                                       közvetlenül, megállás nélkül történjen, kivéve, ha a 2005/1/EK tanácsi rendelet (14) I. mellékletének V. fejezetében előírt pihenőidőre kerül sor egy ellenőrző állomáson.
                                       Ha a szállítmánynak egy II. típusú, korlátozás alatt álló körzeten történő átszállítása során az ellenőrző állomáson tervezett pihenőidő időtartama egynapos vagy ennél hosszabb, az állatokat védeni kell a vektorok támadása ellen;
                                    
                                 
                                       iii.
                                    
                                    
                                       útvonalát a származási hely illetékes hatósága engedélyezze.
                                    
                                 
                     
            
               (3)   A terelés céljából a származási létesítmény illetékes hatósága egy szállítmánynak az I. vagy II. típusú, korlátozás alatt álló körzetből – ahonnan a terelőeljárásra sor kerül – történő első feladása előtt gondoskodik arról, hogy a tranzit szerinti és a rendeltetési helyek illetékes hatóságai és felelős személyei elvégezzék a szükséges előkészületeket a következők biztosítására:
               
                           a)
                        
                        
                           a vészhelyzeti terv egyeztetése;
                        
                     
                           b)
                        
                        
                           a döntéshozatali lánc működése, valamint a szolgáltatók és a felelős személyek közötti teljes körű együttműködés a szállítás során bekövetkező esetleges balesetek, a szállítóeszköz súlyos üzemzavara vagy bármely csalárd fellépés esetére;
                        
                     
                           c)
                        
                        
                           az illetékes hatóság felelős személyek általi azonnali értesítése a szállítóeszköz bármely balesetéről vagy súlyos üzemzavaráról.
                        
                     
         
         
            18. cikk
            A rendeltetési hely szerinti illetékes hatóság terelőeljárásokra vonatkozó kötelezettségei
            A terelőeljárást követően a rendeltetési hely szerinti illetékes hatóság:
            
                        a)
                     
                     
                        minden beérkezést megerősít a származási hely szerinti illetékes hatóság felé;
                     
                  
                        b)
                     
                     
                        biztosítja, hogy a szarvasmarhaféléket legalább az LSDV-fertőzöttség tekintetében az (EU) 2020/687 felhatalmazáson alapuló rendelet II. mellékletében megállapított nyomonkövetési időszak során a rendeltetési létesítményben tartsák, kivéve, ha a rendeltetési létesítmény vágóhíd;
                     
                  
                        c)
                     
                     
                        biztosítja, hogy a szarvasmarhafélék vagy a feldolgozatlan állati melléktermékek kirakodását követően a szarvasmarhafélék vagy a feldolgozatlan állati melléktermékek szállítása során használt szállítóeszközt és minden egyéb felszerelést a rendeltetési helyen egy zárt területen teljes egészében megtisztítsák, fertőtlenítsék és az LSDV-fertőzöttség ismert vektoraival szemben hatékony, engedélyezett rovarölőkkel hatósági állatorvosi felügyelet mellett kezeljék.
                     
                  
         
            19. cikk
            A szarvasmarhafélék, a szaporítóanyagok vagy a feldolgozatlan állati melléktermékek szállítmányainak származási helye szerinti tagállam Bizottság és tagállamok felé fennálló tájékoztatási kötelezettségei a kockázatértékelések alapján engedélyezett eltérésekkel kapcsolatban
            Amennyiben az illetékes hatóság az LSDV-fertőzöttség terjedése elleni, a 7., 8. vagy 10. cikkben említett intézkedések kedvező eredményű kockázatértékelése alapján engedélyezi a szarvasmarhafélék vagy szaporítóanyagok szállítmányainak mozgatását, úgy a származási hely szerinti tagállam haladéktalanul tájékoztatja a Bizottságot és a többi tagállamot az állategészségügyi garanciákról, valamint a rendeltetési létesítmény helye szerint illetékes hatóságok általi engedélyezésről.
         
         IV. FEJEZET
         
            ZÁRÓ RENDELKEZÉSEK
         
         
            20. cikk
            Hatálybalépés és az alkalmazás kezdőnapja
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2023. április 21-ig kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. június 28-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 84., 2016.3.31., 1. o.
         
         
            (2)  OIE – Jegyzékbe foglalt betegségek, fertőzések és károsítóval való fertőzések 2021-ben. OIE – Szárazföldi Állatok Egészségügyi Kódexe, huszonnyolcadik kiadás, 2019, ISBN 978-92-95108-85-1 (https://www.oie.int/en/animal-health-in-the-world/oie-listed-diseases-2021/).
         
            (3)  A Bizottság (EU) 2018/1882 végrehajtási rendelete (2018. december 3.) egyes betegségmegelőzési és járványvédelmi szabályoknak a jegyzékbe foglalt betegségek kategóriáira történő alkalmazásáról, valamint a jegyzékbe foglalt betegségek terjedésére nézve számottevő kockázatot jelentő fajok és fajcsoportok jegyzékének megállapításáról (HL L 308., 2018.12.4., 21. o.).
         
            (4)  A Bizottság (EU) 2020/687 felhatalmazáson alapuló rendelete (2019. december 17.) az (EU) 2016/429 európai parlamenti és tanácsi rendeletnek a bizonyos jegyzékbe foglalt betegségek megelőzésére és az e betegségekkel szembeni védekezésre vonatkozó szabályok tekintetében történő kiegészítéséről (HL L 174., 2020.6.3., 64. o.).
         
            (5)  A Bizottság (EU) 2016/2008 végrehajtási határozata (2016. november 15.) az egyes tagállamokban előforduló bőrcsomósodáskórral kapcsolatos állategészségügyi védőintézkedésekről (HL L 310., 2016.11.17., 51. o.).
         
            (6)  Ez a megnevezés nem érinti a jogállással kapcsolatos álláspontokat, továbbá összhangban van az 1244/1999 sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.
         
            (7)  EFSA Journal 2020; 18(2):6010.
         
            (8)  OIE – Szárazföldi Állatok Egészségügyi Kódexe (2019). OIE – Szárazföldi Állatok Egészségügyi Kódexe, huszonnyolcadik kiadás, 2019, ISBN 978-92-95108-85-1 (www.oie.int/en/standard-setting/terrestrial-code/access-online/).
         
            (9)  A Bizottság (EU) 2020/686 felhatalmazáson alapuló rendelete (2019. december 17.) az (EU) 2016/429 európai parlamenti és tanácsi rendeletnek a szaporítóanyaggal foglalkozó létesítmények engedélyezése, valamint a bizonyos tartott szárazföldi állatok szaporítóanyagainak Unión belüli mozgatására vonatkozó nyomonkövethetőségi és állategészségügyi követelmények tekintetében történő kiegészítéséről (HL L 174., 2020.6.3., 1. o.).
         
            (10)  A Bizottság 142/2011/EU rendelete (2011. február 25.) a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról szóló 1069/2009/EK európai parlamenti és tanácsi rendelet végrehajtásáról, valamint a 97/78/EK tanácsi irányelvnek az egyes minták és tételek határon történő állategészségügyi ellenőrzése alóli, az irányelv szerinti mentesítése tekintetében történő végrehajtásáról (HL L 54., 2011.2.26., 1. o.).
         
            (11)  Az Európai Parlament és a Tanács 853/2004/EK rendelete (2004. április 29.) az állati eredetű élelmiszerek különleges higiéniai szabályainak megállapításáról (HL L 139., 2004.4.30., 55. o.).
         
            (12)  Az Európai Parlament és a Tanács 1069/2009/EK rendelete (2009. október 21.) a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról és az 1774/2002/EK rendelet hatályon kívül helyezéséről (állati melléktermékekre vonatkozó rendelet) (HL L 300., 2009.11.14., 1. o.).
         
            (13)  A Bizottság (EU) 2020/688 felhatalmazáson alapuló rendelete (2019. december 17.) az (EU) 2016/429 európai parlamenti és tanácsi rendeletnek a szárazföldi állatok és keltetőtojások Unión belül történő mozgására vonatkozó állategészségügyi követelmények tekintetében történő kiegészítéséről (HL L 174., 2020.6.3., 140. o.).
         
            (14)  A Tanács 2005/1/EK rendelete (2004. december 22.) az állatoknak a szállítás és a kapcsolódó műveletek közbeni védelméről, valamint a 64/432/EGK és a 93/119/EK irányelv és az 1255/97/EK rendelete módosításáról (HL L 3., 2005.1.5., 1. o.).
      
      
         
            I. MELLÉKLET
            I. ÉS II. TÍPUSÚ, KORLÁTOZÁS ALATT ÁLLÓ KÖRZETEK
            (a 3. cikkben említettek szerint)
            I. RÉSZ
            
               I. típusú, korlátozás alatt álló körzet
            
            1.   Bulgária:
            Bulgária teljes területe
            2.   Görögország:
            
                        A.
                     
                     
                        Görögország következő régiói:
                        
                                    —
                                 
                                 
                                    Attika régió
                                 
                              
                                    —
                                 
                                 
                                    Közép-Görögország régió
                                 
                              
                                    —
                                 
                                 
                                    Közép-Makedónia régió
                                 
                              
                                    —
                                 
                                 
                                    Kréta régiója
                                 
                              
                                    —
                                 
                                 
                                    Kelet-Makedónia és Trákia régió
                                 
                              
                                    —
                                 
                                 
                                    Epirusz régió
                                 
                              
                                    —
                                 
                                 
                                    A Jón-szigetek régiója, Kérkira (Korfu) regionális egység kivételével
                                 
                              
                                    —
                                 
                                 
                                    Az Északi-Égei-szigetek régiója, Limnosz regionális egység kivételével
                                 
                              
                                    —
                                 
                                 
                                    Peloponnészosz régió
                                 
                              
                                    —
                                 
                                 
                                    A Déli-Égei-szigetek régiója
                                 
                              
                                    —
                                 
                                 
                                    Thesszália régió
                                 
                              
                                    —
                                 
                                 
                                    Nyugat-Görögország régió
                                 
                              
                                    —
                                 
                                 
                                    Nyugat-Makedónia régió
                                 
                              
                  
                        B.
                     
                     
                        Görögország következő regionális egységei:
                        
                                    —
                                 
                                 
                                    Limnosz regionális egység
                                 
                              
                                    —
                                 
                                 
                                    Kérkira (Korfu) regionális egység
                                 
                              
                  II. RÉSZ
            
               II. típusú, korlátozás alatt álló körzet
            
            Nincs
         
      
      
         
            II. MELLÉKLET
            A VAKCINÁZÁSI TERVEKRE VONATKOZÓ SZABÁLYOK A BŐRCSOMÓSODÁSKÓR VÍRUSÁVAL VALÓ FERTŐZÖTTSÉG TEKINTETÉBEN
            (a 3. cikkben említettek szerint)
            I. RÉSZ
            
               A 3. cikkben említett vakcinázási tervben feltüntetendő információk
            
            Amennyiben egy tagállam LSDV-fertőzöttség elleni vakcinázást hajt végre, azt legalább a következő információkat tartalmazó vakcinázási tervvel összhangban kell végeznie:
            
                        a)
                     
                     
                        az (EU) 2016/429 rendelet 46. cikkének (2) bekezdésében meghatározott kritériumokkal összhangban elvégzett értékelés leírása és eredményei, beleértve a járványügyi helyzetet és az értékelés alapjául szolgáló egyéb releváns információkat;
                     
                  
                        b)
                     
                     
                        a választott vakcinázási stratégia és a vakcinázási terv fő célkitűzései és céljai;
                     
                  
                        c)
                     
                     
                        részletes földrajzi leírás arról a vakcinázási körzetről, ahol a vakcinázást végre kell hajtani, valamint a beoltandó szarvasmarhaféléket tartó létesítmények elhelyezkedéséről, térképekkel együtt;
                     
                  
                        d)
                     
                     
                        a szarvasmarhafélék vakcinájának beadásáért felelős hatóság;
                     
                  
                        e)
                     
                     
                        a vakcina beadását felügyelő rendszer;
                     
                  
                        f)
                     
                     
                        a korlátozás alatt álló körzetben található, szarvasmarhaféléket tartó létesítmények száma és – ha eltérő – a vakcinázandó létesítmények száma;
                     
                  
                        g)
                     
                     
                        a szarvasmarhafélék becsült száma, kategóriája és a vakcinázandó állatok kora;
                     
                  
                        h)
                     
                     
                        a vakcinázás előirányzott időtartama a vakcinázás kezdetétől a vakcinázást követően végzett felügyelet végéig;
                     
                  
                        i)
                     
                     
                        a vakcina jellemzőinek összefoglalása, beleértve a termék nevét és a gyártó nevét, valamint az alkalmazási módokat;
                     
                  
                        j)
                     
                     
                        annak jelzése, hogy a vakcina felhasználása megfelel-e az (EU) 2019/6 európai parlamenti és tanácsi rendelet (1) 110. cikke (2) és (3) bekezdésének;
                     
                  
                        k)
                     
                     
                        a vakcinázás eredményességének értékelésére szolgáló módszerek;
                     
                  
                        l)
                     
                     
                        az alkalmazandó higiéniai és biológiai védelmi szabályok;
                     
                  
                        m)
                     
                     
                        a vakcinázás nyilvántartási rendszere;
                     
                  
                        n)
                     
                     
                        az adott helyzet tekintetében releváns egyéb szempontok.
                     
                  II. RÉSZ
            
               Az LSDV-fertőzöttség elleni vakcinázási tervekre vonatkozó minimumkövetelmények a 3. cikkben említettek szerint
            
            Az LSDV-fertőzöttség elleni vakcinázási terveknek az alábbi technikai követelményeknek kell megfelelniük:
            
                        a)
                     
                     
                        valamennyi szarvasmarhaféle ivartól, kortól, gesztációs vagy termelő állapottól független vakcinázása azokban az I. és II. típusú, korlátozás alatt álló körzetekben, ahol vakcinázást kell végezni;
                     
                  
                        b)
                     
                     
                        a vakcinázott szarvasmarhafélék négy hónaposnál idősebb utódainak vakcinázása a felhasznált vakcina gyártójának utasításaival összhangban;
                     
                  
                        c)
                     
                     
                        valamennyi szarvasmarhaféle újravakcinázása a gyártó utasításaival összhangban;
                     
                  
                        d)
                     
                     
                        valamennyi vakcinázott szarvasmarhaféle adatainak illetékes hatóság általi bevitele az erre szolgáló online adatbázisba, amely összeköttetésben áll az (EU) 2019/2035/EK európai parlamenti és tanácsi rendelet (2) 42. cikkének megfelelően létrehozott központi adatbázissal;
                     
                  
                        e)
                     
                     
                        legalább 20 km sugarú fokozott felügyeleti terület létrehozása a vakcinázás helyéül szolgáló I. és II. típusú, korlátozás alatt álló körzetek körül, ahol intenzív felügyeletet kell végezni, és ahol az illetékes hatóságnak ellenőriznie kell a szarvasmarhafélék mozgatását;
                     
                  
                        f)
                     
                     
                        a szarvasmarhafélék populációjának legalább 75 %-át kitevő állományok legalább 95 %-ának átoltottsága.
                     
                  III. RÉSZ
            
               A vakcinázás megkezdése előtt a Bizottság és a többi tagállam részére biztosítandó előzetes információk a 3. cikk (3) bekezdésében említettek szerint
            
            A bőrcsomósodáskór elleni vakcinázást alkalmazó tagállamok a következő információkat biztosítják a Bizottság és a többi tagállam részére a vakcinázás megkezdése előtt:
            
                        a)
                     
                     
                        a vakcinázás megkezdésének rövid indokolása;
                     
                  
                        b)
                     
                     
                        a beoltandó szarvasmarhafélék fajai;
                     
                  
                        c)
                     
                     
                        a beoltandó szarvasmarhafélék becsült száma;
                     
                  
                        d)
                     
                     
                        a vakcinázás becsült időtartama;
                     
                  
                        e)
                     
                     
                        az alkalmazott vakcina típusa és kereskedelmi megnevezése annak jelzésével, hogy a vakcina az (EU) 2019/6 rendelet 110. cikke (2) és (3) bekezdésének megfelelően használandó-e;
                     
                  
                        f)
                     
                     
                        a becsült vakcinázási körzet leírása.
                     
                  
               (1)  Az Európai Parlament és a Tanács (EU) 2019/6 rendelete (2018. december 11.) az állatgyógyászati készítményekről és a 2001/82/EK irányelv hatályon kívül helyezéséről (HL L 4., 2019.1.7., 43. o.).
            
               (2)  A Bizottság (EU) 2019/2035 felhatalmazáson alapuló rendelete (2019. június 28.) az (EU) 2016/429 európai parlamenti és tanácsi rendeletnek a szárazföldi állatokat tartó létesítményekre és a keltetőkre, valamint a bizonyos tartott szárazföldi állatok és keltetőtojások nyomonkövethetőségére vonatkozó szabályok tekintetében történő kiegészítéséről (HL L 314., 2019.12.5., 115. o.).